**IEKŠĒJIE NOTEIKUMI**

2022.gada 28.jūlijā Nr.25

**APSTIPRINĀTI**

ar Limbažu novada domes

28.07.2022. sēdes lēmumu Nr.750

(protokols Nr.11, 10.)

**LIMBAŽU NOVADA ADMINISTRĀCIJAS SALACGRĪVAS APVIENĪBAS PĀRVALDES**

**SPORTA UN ATPŪTAS KOMPLEKSA „ZVEJNIEKU PARKS”**

**N O L I K U M S**

*Izdots saskaņā ar likuma „Par pašvaldībām”*

*41.panta pirmās daļas 2 .punktu*

1. **VISPĀRĪGIE NOTEIKUMI**

1.1. Limbažu novada pašvaldības (turpmāk tekstā – Pašvaldība) iestādes “Limbažu novada administrācija” (turpmāk tekstā – Administrācija) struktūrvienības “Salacgrīvas apvienības pārvalde” (turpmāk tekstā – Pārvalde) struktūrvienība “Sporta un atpūtas komplekss “Zvejnieku parks”” (turpmāk tekstā – “Zvejnieku parks”) ir Limbažu novada pašvaldības domes izveidota un Pārvaldes pārraudzībā, esoša struktūrvienība, kas darbojas Pārvaldes teritorijā.

1.2. “Zvejnieku parks” savā darbībā ievēro likumu “Par pašvaldībām”, normatīvos tiesību aktus, iekšējos un ārējos normatīvos dokumentus, Pašvaldības nolikumu, Pārvaldes nolikumu, “Zvejnieku parka” nolikumu, kā arī Limbažu novada pašvaldības domes (turpmāk tekstā – Dome) lēmumus, Pašvaldības domes izpilddirektora un Salacgrīvas apvienības pārvaldes vadītāja (turpmāk tekstā – Pārvaldes vadītājs) rīkojumus, norādījumus.

1.3. “Zvejnieku parks” rīkojas ar piešķirtajiem finanšu līdzekļiem atbilstoši budžetā noteiktajiem finansējumam.

1.4. “Zvejnieku parka” darbības likumību un tiesiskumu uzrauga Pašvaldības izpilddirektors un Pārvaldes vadītājs. Darbu vada un organizē “Zvejnieku parka” pārvaldnieks.

1.5. “Zvejnieku parka” adrese: Sporta iela 4, Salacgrīva, Limbažu novads, LV-4033.

1. **„ZVEJNIEKU PARKA” MĒRĶIS UN UZDEVUMI**

2.1. „Zvejnieku parka” galvenais darbības mērķis ir nodrošināt, attīstīt sporta un kultūras tradīcijas, iedzīvotāju pieprasījumam atbilstošu sporta un kultūras pasākumu organizāciju un norisi, sniegt organizatorisko un metodisko atbalstu sporta, kultūras jomās, to veicināšanā un attīstībā, veicināt sporta attīstību un iedzīvotāju veselīga dzīves veida, aktīvas atpūtas popularizēšanu.

2.2. „Zvejnieku parka” galvenie darbības uzdevumi:

2.2.1. atbalstīt veselīga dzīvesveidu un sporta attīstību, īstenojot valsts un pašvaldības sporta politiku, veicināt sabiedrības aktīvu un veselīgu brīvā laika pavadīšanu, ikvienam interesentam nodrošinot iespēju izmantot sporta un atpūtas kompleksa sniegtās iespējas un pakalpojumus, tādejādi nodrošinot saturīgu, aktīvu brīvā laika pavadīšanu;

2.2.2. radīt labvēlīgus apstākļus iedzīvotāju aktīvai brīvā laika un atpūtas organizēšanai, sekmēt sadarbību ar sporta klubiem un citām sporta organizācijām, citā institūcijām;

2.2.3. pieejamā budžeta ietvaros, apsaimniekot un uzturēt „Zvejnieku parka” lietošanā un pārraudzībā esošās Salacgrīvas pilsētas sporta būves, inventāru un teritoriju, estrādi un Salacgrīvas pilsētas pludmali;

2.2.4. atbalstīt Limbažu novada sportistu sporta meistarības pilnveidi, novada izlases komandu un pārstāvju piedalīšanos starpnovadu sporta sacensībās, valsts un starptautiskajās sporta aktivitātēs, turnīros;

2.2.5. koordinēt treniņnometņu, sacensību, pasākumu, citu aktivitāšu un pasākumu norisi „Zvejnieku parka” teritorijā;

2.2.6. veikt ieplānotā budžeta izlietojuma koordinēšanu un kontroli;

2.2.7. sekmēt Limbažu novada pašvaldības interneta mājas lapas sporta sadaļas informācijas regulāru atjaunošanu un veikt iedzīvotāju vēlmju izpēti sporta, aktīvas un saturīgas brīvā laika pavadīšanas jomā.

1. **„ZVEJNIEKU PARKS” TIESĪBAS UN PIENĀKUMI**

3.1. „Zvejnieku parka” tiesības:

3.1.1. piedalīties „Zvejnieku parka” kompetences ietvaros saistīto jautājumu risināšanā Limbažu novada pašvaldībā, Salacgrīvas apvienības pārvaldē un citās valsts un pašvaldību institūcijās un organizācijās;

3.1.2. pieprasīt un saņemt no Pārvaldes un citām Pašvaldības institūcijām un darbiniekiem (amatpersonām) ”Zvejnieku parka” uzdevumu izpildei nepieciešamās ziņas, statistisko un citu informāciju, kā arī veidot sadarbību “Zvejnieku parks” mērķu un uzdevumu īstenošanai;

3.1.3. izstrādāt un iesniegt priekšlikumus, projektus par “Zvejnieku parka” darbības jautājumiem, sniegt informāciju, ieteikumus par jautājumiem, kas attiecas uz “Zvejnieku parka” darbību;

3.1.4. iesniegt Pārvaldei priekšlikumus par “Zvejnieku parka” darbības nodrošināšanai nepieciešamo finansējumu, ierosinājumus “Zvejnieku parka” darbības uzlabošanai un sniedzamo pakalpojumu kvalitātes, efektivitātes paaugstināšanai;

3.1.5. iekasēt maksu par sniegtajiem maksas pakalpojumiem saskaņā ar Limbažu novada pašvaldības domes apstiprinātiem maksas pakalpojumu izcenojumiem.

3.2. „Zvejnieku parka” pienākumi:

3.2.1. sadarboties ar valsts, pašvaldību, nevalstiskajām sporta, kultūras un citām institūcijām, organizācijām, lai attīstītu, pilnveidotu un nodrošinātu „Zvejnieka parka” darbību;

3.2.2. rīkot un popularizēt dažāda ranga, veida sporta sacensības un turnīrus, kultūras pasākumus, tādejādi popularizējot sportisku, aktīvu un saturīgu brīva laika pavadīšanu;

3.2.3. nodrošināt “Zvejnieku parka” rīcībā esošo sporta un atpūtas būvju, teritorijas lietderīgu un racionālu izmantošanu;

3.2.4. Saskaņā „Zvejnieka parka” budžetā piešķirtajiem līdzekļiem uzturēt, apsaimniekot, attīstīt un pilnveidot „Zvejnieku parka" rīcībā esošās sporta būves, laukumus, pieguļošo teritoriju, un estrādi atbilstoši sporta nodarbību, treniņu, sacensību, sporta un kultūras pasākumu prasībām, veicinot aktīvu un veselīgu dzīvesveidu. Apsaimniekot Salacgrīvas pilsētas pludmali.

1. **“ZVEJNIEKU PARKA” PĀRVALDNIEKA UN DARBINIEKU TIESĪBAS UN PIENĀKUMI, KOMPETENCE**

4.1. “Zvejnieku parka” darbu organizē un vada Sporta un atpūtas komplekss “Zvejnieku parks” pārvaldnieks (turpmāk tekstā – Pārvaldnieks), kuru pieņem darbā un atbrīvo no darba Pašvaldības izpilddirektors. Pārvaldnieks strādā uz darba līguma pamata.

4.2. Pārvaldnieks:

4.2.1. vada, plāno, organizē “Zvejnieku parka” darbu, ir atbildīgs par “Zvejnieku parka” likumīgu darbību un kompetences uzdevumu izpildi;

4.2.2. nodrošina “Zvejnieku parka” pārraudzībā esošā kustamā un nekustamā īpašuma, mantas apsaimniekošanu un pārvaldīšanu. Noteiktajā kārtībā rīkojas ar “Zvejnieku parka” rīcībā esošajiem materiālajiem resursiem un piešķirtajiem finanšu līdzekļiem;

4.2.3. pēc Pašvaldības izpilddirektora, Pārvaldes vadītāja pieprasījuma sniedz informāciju, ziņojumus par “Zvejnieku parka” darbu;

4.2.4. „Zvejnieku parka” darbiniekus pieņem un atbrīvo no darba Limbažu novada pašvaldības izpilddirektors vai tā pilnvarota persona saskaņā ar Pārvaldes vadītāja un „Zvejnieka parka” Pārvaldnieka ieteikumiem.

4.2.5. regulāri, bet ne retāk kā reizi ceturksnī, informē Pārvaldi par “Zvejnieku parka” kompetences jautājumu izpildi;

4.2.6. pēc pieprasījuma iesniedz Pašvaldības izpilddirektoram vai Pārvaldes vadītājam “Zvejnieku parka” darbības gada plānu un atskaiti par iepriekšējā gada darbības plāna izpildi;

4.2.7. ir tiesīgs slēgt saimnieciskos līgumus par pakalpojumiem “Zvejnieku parka” vajadzībām par summu, kas nepārsniedz 10 000,00 EUR (desmit tūkstoši eiro), apstiprinātā budžeta ietvaros un ievērojot visus saistošos iekšējos un ārējos normatīvos aktus, noteikumus;

4.2.8. sagatavo un apstiprina “Zvejnieku parka” darbinieku darba laika uzskaites tabulas;

4.2.9. ir atbildīgs par “Zvejnieku parka” finanšu līdzekļu izlietojumu, atbilstoši apstiprinātajam budžetam;

4.2.10. ir tiesīgs slēgt līgumus par “Zvejnieku parka” sniegtajiem pakalpojumiem un iekasēt maksu par maksas pakalpojumiem saskaņā ar Limbažu novada pašvaldības domes apstiprinātiem maksas pakalpojumu izcenojumiem.

4.3. “Zvejnieku parka” Pārvaldniekam tiek piešķirtas paraksta tiesības uz “Zvejnieku parka” finanšu dokumentiem, Pārvaldnieks vīzē attaisnojuma dokumentus, apstiprinātā budžeta ietvaros apstiprina materiālo vērtību (izņemot pamatlīdzekļu) norakstīšanas aktus.

4.4. “Zvejnieku parka” Pārvaldnieka atvaļinājuma vai viņa ilgstošas prombūtnes laikā “Zvejnieku parka” darbu vada un organizē Pārvaldes vadītājs vai ar Pašvaldības izpilddirektora rīkojumu norīkots darbinieks (amatpersona).

4.5. “Zvejnieku parka” darbinieku (amatpersonu) sarakstu apstiprina Dome.

4.6. „Zvejnieku parka” Pārvaldnieka un darbinieku vispārējās tiesības un pienākumus nosaka spēkā esošie normatīvie akti, noslēgtie darba līgumi, amata apraksti, koplīgums, Limbažu novada pašvaldības domes darba kārtības noteikumi, “Zvejnieku parka” nolikums un citi saistoši normatīvie akti, lēmumi, rīkojumi.

4.7. “Zvejnieku parka” darbinieku (amatpersonu) kompetenci, uzdevumus, pienākumus nosaka ar Pārvaldes vadītāju un “Zvejnieku parks” Pārvaldnieku saskaņots un Pašvaldības izpilddirektora apstiprināts amata apraksts, kā arī Pašvaldības izpilddirektora un Pārvaldes vadītāja rīkojumi.

1. **NOSLĒGUMA JAUTĀJUMI**

5.1. Lēmumu par “Zvejnieku parka” reorganizāciju vai likvidāciju pieņem Dome.

5.2. “Zvejnieku parka” nolikuma, to grozījumu izstrādi nodrošina “Zvejnieku parka” pārvaldnieks, saskaņojot ar Pašvaldības izpilddirektoru un Pārvaldes vadītāju. Nolikumu, tā grozījumus apstiprina ar Domes lēmumu.

5.3. Grozījumus “Zvejnieku parka” nolikumā var ierosināt Domes priekšsēdētājs, Pašvaldības izpilddirektors, Pārvaldes vadītājs vai “Zvejnieku parka” Pārvaldnieks.

5.4. Nolikums stājas spēkā 2022. gada 1. septembrī.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**