**Paskaidrojuma raksts**

**Limbažu novada pašvaldības domes 2022.gada 28.jūlija saistošajiem noteikumiem Nr.38**

**“****Grozījums Limbažu novada domes 2021. gada 25. novembra saistošajos noteikumos Nr. 27 “Par Limbažu novada pašvaldības līdzfinansējuma piešķiršanu dzīvojamo māju**

**pieslēgšanai centralizētajai kanalizācijas sistēmai””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Viena no pašvaldības autonomajām funkcijām ir ūdenssaimniecības pakalpojumu sniegšanas organizēšana savā administratīvajā teritorijā. Pašvaldības līdzfinansējums sekmēs dzīvojamo māju pieslēgšanos centralizētajai kanalizācijas sistēmai, attīstot pakalpojumu sniegšanā efektīvas, ekonomiskas un drošas tehnoloģijas, nodrošinot vides aizsardzību, samazinot vides piesārņojuma risku, tādējādi veicinot dabas resursu ilgtspējīgu izmantošanu. |
| 2. Īss projekta satura izklāsts | Saskaņā ar [Ūdenssaimniecības pakalpojumu likuma](https://likumi.lv/ta/id/275062-udenssaimniecibas-pakalpojumu-likums) [6. panta](https://likumi.lv/ta/id/275062-udenssaimniecibas-pakalpojumu-likums#p6) sesto daļu pašvaldība var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes vai centralizētajai kanalizācijas sistēmai, nosakot līdzfinansējuma apmēru un saņemšanas nosacījumus. Noteikumi papildināti ar privātpersonu grupu, kas var pieteikties līdzfinansējuma saņemšanai, proti, privātpersonas - fiziskas personas, kurai zemesgrāmatā ir nostiprinātas īpašuma tiesības uz saistošajos noteikumos 3. punkta prasībām atbilstošu nekustamo īpašumu, ja tā vai tās laulātais, vai tās pirmās un otrās pakāpes radinieki, vai aizbildnis, aizgādnis, aizbildnībā esošā persona, aizgādnībā esošā persona, kuru deklarētā dzīvesvieta vismaz vienu gadu pirms pieteikuma iesniegšanas ir saistošajos noteikumos 3. punkta prasībām atbilstošajā īpašumā, atbilst vismaz vienam saistošajos noteikumos 6. punktā minētajam kritērijam. Noteikumi papildināti ar pieteikumam nepieciešamajiem pavaddokumentiem, proti, personai pieteikumam jāpievieno kapitālsabiedrības izdoti tehniskie noteikumi un pieslēguma izbūves darbiem nepieciešamo apjomu tabula. |
| 3. Informācija par plānoto projekta ietekmi uz pašvaldības budžetu | Pašvaldības budžetā kārtējam gadam tiek iekļauti finanšu līdzekļi līdzfinansējumam atbilstoši pašvaldības budžeta iespējām. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošajiem noteikumiem nav tieša ietekme uz uzņēmējdarbības vides attīstību. |
| 5. Informācija par administratīvajām procedūrām | Pieteikumus 1 (viena) mēneša laikā no pieteikumu iesniegšanas termiņa izvērtē ar pašvaldības izpilddirektora rīkojumu izveidota komisija 3 (trīs) cilvēku sastāvā  Lēmumu par līdzfinansējuma piešķiršanu vai atteikumu pieņem Limbažu novada dome. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

|  |  |
| --- | --- |
| Limbažu novada pašvaldības  Domes priekšsēdētājs | D. Straubergs |
| **ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU** | |